**Utkast til etiske retningslinjer i organisasjon**

De etiske retningslinjene bygger på ..(navn på org)...sitt verdigrunnlag, vedtekter og andre vedtatte retningslinjer og er en sammenfatning av organisasjonens etiske praksis og regler for å overholde denne. De etiske retningslinjene gjelder for alle tillitsvalgte og ansatte i ....... Styret har ansvar for å gå gjennom retningslinjene hvert år og oppdatere dem ved behov.

Alle tillitsvalgte og ansatte skal signere på retningslinjene når de tiltrer sine stillinger eller verv. Brudd på de etiske retningslinjene skal meldes til generalsekretær eller styreleder og kan medføre sanksjoner etter vurdering av bl.a. alvorlighetsgrad (se punkt 8).

1. Likeverd og inkludering

Alle tillitsvalgte og ansatte i ......skal vise respekt for alle mennesker, uavhengig av alder, kjønn og kjønnsidentitet, religion, seksuell legning, funksjonsevne, sosial status, etnisk tilhørighet eller politisk ståsted. .... tar avstand fra alle former for negativ diskriminering, trakassering og mobbing. ..... jobber for at alle unge skal inkluderes i organisasjonen og for at alle unge skal ha tilgang til .... møteplasser og organer.

2. Respekt for andres integritet og grenser

...... skal være en trygg organisasjon hvor den enkeltes integritet og grenser respekteres. Seksuell trakassering, seksuell overskridende atferd og seksuelle overgrep aksepteres ikke. Alle ansatte og tillitsvalgte må til enhver tid kjenne til og følge retningslinjene for et trygt ......som vedtas av styret.

3. Rolleforståelse

Alle tillitsvalgte og ansatte skal være bevisst den makt og påvirkningskraft de har i relasjon til andre både i og utenfor organisasjonen, og ikke misbruke den tillit de har i kraft av sitt verv eller sin stilling. Ansatte og tillitsvalgte skal ikke utsette seg selv eller andre for fare når de opptrer på vegne av ........

4. Habilitet

Enhver som deltar i behandlingen av en sak i styret, sekretariatet eller andre organer i ....... skal selv vurdere sin habilitet i saken. Dersom man enten selv har egeninteresse eller har et nært slektskap eller forhold til noen av partene med egeninteresse i utfallet av saken, er man inhabil og skal ikke delta i behandling av saken. Habilitetsreglene i ..... forvaltning av støtteordninger er beskrevet i forvaltningsmanualen.

5. Representasjon

Ansatte og tillitsvalgte som representerer ..... er ansvarlige for gjennom sin opptreden å opprettholde tilliten og omdømmet til ..... og ....sine medlemsorganisasjoner. Alle på reise i regi av ..... må følge .......rutiner for sikkerhet og representasjon på reise, utvise kulturell sensitivitet og følge internasjonale menneskerettigheter og vertslandets gjeldende lover og regler.

6. Økonomisk ansvarlighet

Alt arbeid skal utføres uten uærlighet, uredelige hensikter eller korrupsjon. Det skal utvises ansvarlighet ved forvaltning av organisasjonen, forvaltning av offentlig midler og administrasjon av økonomiske midler. Alle ansatte og tillitsvalgte plikter å gjøre seg kjent med de til enhver tid gjeldende retningslinjer for økonomi og forvaltning tilknyttet sitt arbeidsområde og verv. Gaver til en verdi over 500 kroner skal registreres i .......gaveregister.

7. Åpenhet og fortrolighet

...... skal utvise åpenhet i vedtak og prosesser. Protokoller, referat og vedtak skal som hovedregel være tilgjengelig for alle organisasjonens tillitsvalgte og ansatte. Når et organ behandler saker som inneholder sensitiv informasjon, kan organet vedta taushetsplikt for å sikre sakens fortrolighet.

8. Brudd på retningslinjene

Brudd på de etiske retningslinjene kan meldes til generalsekretær eller styreleder og kan medføre sanksjoner etter vurdering av bl.a. alvorlighetsgrad.

Dersom tillitsvalgte bryter .... etiske retningslinjer, har arbeidsutvalget myndighet til å fatte vedtak om disiplinærtiltak. Slike vedtak kan ankes til styret. Mindre brudd kan sanksjoneres med muntlig eller skriftlig advarsel, utestengelse fra arrangementer eller oppfordring om å fratre sitt verv. Alvorlige brudd kan sanksjoneres med suspensjon eller eksklusjon.

Dersom ansatte bryter .....etiske retningslinjer, følges dette opp av generalsekretær i tråd med .....personalpolitikk og gjeldende lover og regler for arbeidsforhold...... har egne varslingsrutiner for ansatte som er beskrevet i (organisasjonens håndbok, egne retningslinjer etc)

Bekreftelse

Jeg ………………………………………………………….. bekrefter med dette å ha lest og forstått innholdet i LNUs etiske retningslinjer for tillitsvalgte og ansatte i ......

Jeg forplikter meg til å sette meg inn i og følge de bestemmelser og instrukser som til enhver tid gjelder for mitt verv eller stilling. Jeg har et personlig ansvar for å følge organisasjonens vedtekter og etiske retningslinjene på en best mulig måte og tilstrebe oppførsel som holder en høy etisk standard.

Jeg er kjent med min plikt til å varsle om kritikkverdige forhold og til ikke å dele fortrolig informasjon.

………………………………………………………. ……………………………………………………….

Sted og dato Signatur